kardosdrur/scandi-wiki huggingface dataset:
Kriminalkommissær Foyle

Kriminalkommissær Foyle (originaltitel: Foyle's War) er en britisk kriminaldrama tv-serie, der foregår under og umiddelbart efter 2. verdenskrig, skabt af manuskriptforfatter Anthony Horowitz og med Michael Kitchen i hovedrollen som Christopher Foyle og med Honeysuckle Weeks og Anthony Howell. Den blev bestilt af ITV efter tv-serien Inspector Morse ophørte år 2000, og den første sæson blev vist i 2002. Den blev indstillet 2007 af tv-direktør Simon Shaps; men den offentlige mening samt klager over indstillingen af serien fik ITV til at genoptage den efter det viste sig, at dets sjette serie viste sig at være en seersucces.  Anthony Horowitz antydede på sin hjemmeside at Kriminalkommissær Foyle vil komme tilbage med en ottende serie i løbet af 2013.
ITV bekæftede på et senere tidspunkt, at man havde bestilt tre episoder til år 2013.

Kildehenvisninger

Eksterne henvisninger 
Kriminalkommissær Foyle hos Greenlit Productions  
 

Britiske tv-serier fra 2000'erne
Britiske tv-serier fra 2010'erne
Tv-programmer fra ITV
Anders Koustrup Kærgaard

Anders Koustrup Kærgaard (født 1972) er en dansk kaptajn ved Gardehusarregimentet og whistleblower.

Han er efterretningsofficeren, der i 2012 trådte frem med beviser for overgreb mod civile under en operation i 2004 i det sydlige Irak.

Han blev i 2013 idømt dagbøder i seks måneder, for ikke at ville afsløre navnet på den officer, der havde sikret at båndet med videooptagelserne - der beviste overgreb under en dansk ledet militær-støtteoperation, ikke blev destrueret.

I perioden 2004 - 2005 udsendt som efterretningsofficer i den danske Irak-styrke, efter udsendelsen til Irak forlod han forsvaret og forestod projektering og etablering af Koldkrigsmuseum Stevnsfort (det nuværende Stevnsfortet) under Østsjællands Museum på Stevns.

Den 22. novembet 2014 var han gæst i DR1 programmet Ugens gæst. Ved udsendelsens start blev der sagt at: 

Han mistede næsten alt: Sine venner, sit job, forholdet til sin far og alt, hvad han var opdraget til at tro på. Til gengæld holdt han fast i sine værdier.

Anders Koustrup Kærgaard har efterfølgende været medstifter til Veron.dk en NGO for whistleblowers.

Referencer 

Kavaleriofficerer fra Danmark
Whistleblowere
Koustrup

Koustrup er en dansk adelsslægt fra Midtjylland.

Adelsslægter fra Danmark
New Zealand ved sommer-OL 2012

New Zealand deltog i Sommer-OL 2012 i London, som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Niels Arkil

Niels Arkil (født 8. juni 1939 i Haderslev, død 7. juni 2017) var en dansk entreprenør, der var administrerende direktør og efterfølgende bestyrelsesformand for Arkil A/S. 

Arkil, der var søn af virksomhedens grundlægger, Ove Arkil, vendte hjem til Sønderjylland i 1974 for at blive koncernchef for familievirksomheden. Posten bestred han til 2006, hvor han blev bestyrelsesformand efter at have været medlem af bestyrelsen siden 1963. Niels Arkil overlod posten som koncernchef til sin søn, Jesper Arkil. 

Niels Arkil var fra 1993 til 1999 formand for Danske Entreprenører og sad fra 1998 til 2002 i præsidiet for de europæiske entreprenørers organisation, FIEC. Han var også frem til 2006 bestyrelsesmedlem i Syddanske Medier. Arkil var desuden honorær konsul i Sønderjylland for Frankrig, og han var Ridder af Dannebrog samt ridder af Æreslegionen. Endelig var han distriktsguvernør og klubpræsident for Rotary i Haderslev. 

Han var gift to gange og havde to børn fra hvert ægteskab.

Referencer

Kilde
 Entreprenøren fra Haderslev JydskeVestkysten 8. juni 2009

Personer fra Haderslev
Entreprenører fra Danmark
Riddere af Dannebrog
Riddere af Æreslegionen
Danskere i 1900-tallet
Personer i Kraks Blå Bog (afdøde)
Cimetière de Montmartre

Cimetière de Montmartre (Montmartrekirkegården), hedder egentlig cimetière du Nord, som har heddet sådan siden indlemmelsen af kommunen Montmartre i Paris mellem 1818 et 1824, åbnede den 1. januar 1825.

Beskrivelse 
Kirkegården er siden 1860 placeret i Paris i nr. 20, avenue Rachel, i det XVIII arrondissement. Den ligger i Montmatres gamle stenbrud.

Den er en del af Paris' kirkegårde, hvor Montmartre ligger i nord, Père-Lachaise i øst, Montparnasse i syd og i hjertet af byen Passy.

Kirkegården dækker omkring 11 hektar, nogenlunde det samme som cimetière des Batignolles, hvilket gør den til den tredjestørste i Paris efter Cimetière du Père-Lachaise og Cimetière du Montparnasse. I dag er der mere end  grave på kirkegården og 500 personer bliver begravet der årligt. 

Jernbroen pont de Caulaincourt fra 1888, strækker sig hen over kirkegården.

Dalidas grav med statuen i naturlig størrelse er den mest besøgte grav på kirkegården, men ellers er mange berømtheder begravet der (En liste på fr.wikipedia).

Kilder

Eksterne henvisninger 

 Le cimetière de Montmartre
 

Montmartre, Cimetiere de
Montmartre, Cimetiere de
Montmartre, Cimetiere de
Porjus vandkraftværk

Porjus vandkraftværk () er et vandkraftværk i Stora Luleälv, ved udløbet af Stora Lulevatten ved byområdet Porjus i Jokkmokks kommune i det nordligste Sverige.

Porjus var Vattenfalls første store vandkraftværk og opførtes 1910–15, og i 1971–82 opførtes det nye vandkraftværk. I dag er kraftværket i Porjus Vattenfalls (og Sveriges) tredjestørste med en normal årsproduktion på 1.233 GWh. Kraftværket blev indviet den 8. februar 1915 ved at kong Gustaf 5. sad på Stockholms slot og trykte på en knap, som udløste en sirene i Porjus.
  
Transformerstationen ved Porjus' gamle kraftværk, tegnet af Erik Josephson, blev byggnadsminne 1986, og var på det tidspunkt ét af de første byggnadsminnen med tilknytning til 1900-tallets industrialisering. Det gamle kraftværk er i dag museum, og huser et uddannelsesaggregat (U8) og et forskningsaggregat (U9). Museet er åbent for uanmeldte besøg i sommerperioden, hvor man også kan gå en gratis guidet fremvisning af hele stationen. På andre tider af året er det muligt at bestille fremvisninger. Maskinsalen, der sammenfatter 90 års svensk kraftværkshistorie, er særligt interessant; de første aggregater blev bygget i 1910'erne og de nyeste, U8 og U9, i slutningen af 1990'erne.

Ca 1 km mod syd ligger et udsigtssted hvor man kigger op af det 'til tider' tørlagte Hårsprunget, og op mod den mægtige Porjus-dæmning ca 75 m højere oppe.

Kildehenvisninger

Eksterne henvisninger 

 Porjus vandkraftværk  

Vandkraftværker i Sverige
Byggnadsminnen i Norrbottens län
Etableret i 1915
Jokkmokks kommun
Rasmus Brygger

Rasmus Brygger (født 9. maj 1990 i Roskilde) er analysechef i Institut for Menneskerettigheder. Han har tidligere været leder af etnicitetsteamet sammesteds og før det bl.a. chefkonsulent for Dansk Arbejdsgiverforening samt formand for Liberal Alliances Ungdom (LAU) (2012-14) og medlem af Liberal Alliances hovedbestyrelse. I 2020 stiftede han Danmarks Videnscenter for Integration, som han ledte, indtil centeret lukkede ved udgangen af 2021.

Rasmus Brygger er opvokset i Roskilde og blev student fra Roskilde Gymnasium i 2008. Han har en ba.merc fra Syddansk Universitet i Odense.

Politisk karriere 

Ved Liberal Alliances Ungdoms landsmøde i 2012 blev han valgt som ny landsformand, hvor han afløste Sasha Renate Bermann.

Rasmus Brygger meldte sig i marts 2016 ud af Liberal Alliance. Han forklarer selv, at den øverste ledelse flere gange havde gjort ham det klart, at han ikke længere var ønsket i partiet.

I februar 2019 offentliggjorde Rasmus Brygger i forbindelse med et landsmøde i Liberal Alliances Ungdom vidnesbyrd fra 7 nuværende og tidligere kvindelige medlemmer, der forklarede, at de havde været udsat for seksuelle krænkelser af øvrige medlemmer af foreningen.

Forfatterskab 

Rasmus Brygger er medforfatter til bøgerne "Hvis EU er svaret, hvad er så spørgsmålet?" og "Stemmer: Et samtidsblik på køn og feminisme".

Kilder

Eksterne henvisninger 
 

Politikere fra Liberal Alliance
Danske ungdomspolitikere
Liberal Alliances Ungdom
Personer fra Roskilde
Trond Westlie

Trond Ødegård Westlie (født 8. juni 1961) er en norsk-dansk erhvervsleder, der er koncernfinansdirektør (Group Chief Finance Officer) i A.P. Møller-Mærsk.

Westlie er uddannet revisor fra Norges Handelshøyskole i 1987 og var fra 1998 til 2004 ansat i bl.a. Aker som koncernfinansdirektør og viceadministrerende direktør. Derefter kom han til Telenor som vicedirektør og finansdirektør (2004-2009). Han kom til A.P. Møller-Mærsk i 2009. Siden 2012 har han været bestyrelsesmedlem i Danske Bank, ligesom han er bestyrelsesmedlem i Danmarks Skibskredit.

Kilde
 Danske Banks side om Trond Westlie 

Erhvervsfolk fra Norge
Personer i Kraks Blå Bog
Lille Presteskjær fyr

Lille Presteskjær fyr ligger ved indsejlingen til Rekefjord syd for Hauge i Sokndal kommune i Rogaland fylke i Norge. Lille Presteskjær er et indsejlingsfyr. Det ble sat i drift i 1895, og blev automatiseret i 1973. Fyret var tidligere overbygget med fyrtop, men denne blev fjernet under automatiseringen.

Eksterne henvisninger 
 «Lille Presteskjær fyrstasjon – historie» – Norsk Fyrhistorisk Forening

 kystverket.no: Norsk fyrliste 2014 

Fyr i Rogaland
Sokndal
Palle Lykke (flertydig)

Wikipedia har flere artikler hvor navnet Palle Lykke indgår:

 Palle Lykke Jensen – dansk cykkelrytter.
 Palle Lykke Julsgart – dansk billedehugger og kunstmaler.
 Palle Lykke Ravn – dansk forfatter og foredragsholder.
Gabon ved sommer-OL 2012

Gabon deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Gambia ved sommer-OL 2012

Gambia deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
Gambia ved sommer-OL
Danmarks Fauna

Danmarks Fauna er en serie bøger med identifikationsnøgler med en omfattende beskrivelse af dyr i Danmark. I alt er der udgivet 88 bøger (bind). Bøgerne er udgivet af Dansk Naturhistorisk Forening på Gads Forlag i København.

Den første bog udkom i 1907 og beskæftiger sig med krybdyr og padder. Det sidste bind i serien udkom i foråret 2004 og omhandlede bladlus. Flere af bøgerne er fortsat i salg, men mange er udsolgt. Nogle af de ældste bøger kan læses eller hentes fra internettet.

På grund af deres alder er nogle af bøgerne forældede, fordi kundskaben til dansk fauna er blevet bedre. Mange af arterne har ændret deres videnskabelige navne eller er flyttet til andre slægter. Alligevel er bogserien i en særklasse, fordi den i flere tilfælde er den bedste (og nogle gange den eneste) skandinaviske eller nordeuropæiske bestemmelseslitteratur om de enkelte dyregrupper.

Dyregrupper som omfattes af serien

Noter

Eksterne henvisninger 
 Danmarks Fauna, Dansk Naturhistorisk Forening  – set: 22. april 2013
 The Biodiversity Heritage Library (BHL) kan læses eller hentes

Opslagsværker fra Danmark
Zoologisk taksonomi
Litteratur i 1907
Historisk Atlas

Historisk Atlas (HA) er et interaktivt, digitalt atlas på internettet, drevet af en Foreningen Historisk Atlas, som tæller ca. 220 arkiver, biblioteker og museer blandt sine medlemmer.

Formål 
Projektet har til formål at gøre den lokale historie og fælles kulturarv tilgængelig og levende - via pc, tablet eller smartphone. HA bygger på en lang række historiske landkort. Det ældste er fra 1585, men der er også nye 4 cm. kort og luftfotokort, der tilsammen dækker hele Danmark + Flensborg/Sydslesvig. De historiske lokaliteter er placeret og beskrevet på kortene. 

Historisk Atlas er ikke en registrant af alle historiske lokaliteter, men en formidlingsplatform, der stræber efter at fortælle interessante historier, der kan læses med udbytte af alle historisk interesserede borgere. Ideelt består hver lokalitetsbeskrivelse af en titel, en kort introduktionstekst og én eller flere faner, hvor lokalitetens historie beskrives grundigere. Mange beskrivelser bliver suppleret af billeder, dokumenter (pdf), evt. videoer, links og litteraturhenvisninger. HA bliver på den måde en alternativ indgang til materiale, som normalt kræver besøg på det lokale arkiv, bibliotek eller museum.

Historie 
Historisk Atlas begyndte i 2006 som et projekt på Odense Bys Museer, men har udviklet sig til et meget omfattende, konkret ABM-projekt, der involverer ca. 220 arkiver, biblioteker og museer, der yder hver deres bidrag til indholdet. Indtil videre indeholder HA knap 9.000 lokaliteter, flere end 11.000 billeder, et antal arkivalier, 62 kort og 40 videoer. HA stiller et API til rådighed for samarbejdspartnere, der gerne vil formidle HA-indhold fra egne sites. Historisk Atlas er i dag et responsivt website, som fungerer på desktop, tablet og smartphones.

Links 
 HistoriskAtlas.dk
 Tilhørende blog 

Forskningsprojekter
Historie
Websteder
Kort
Barthélemy Menn

Barthélemy Menn (20. maj 1815 i Genève - 11. oktober 1893 sammesteds) var en schweizisk maler.

Menn studerede under Diday og Lugardon, i Paris under Ingres. Hans kunst viser under dens udvikling påvirkning lige fra Robert til Corot. I begyndelsen malede han mest historiebilleder; hans betydning som kunstner ligger dog særlig på landskabsmaleriet, en redelig, sanddru kunst, sikker i tegningen — selv ernærede han sig som tegnelærer i Genève —, men især værdifuld ved dens fine stemning, i øvrigt ikke synderlig kendt uden for snævre kredse, da den sjælden
bragtes frem på udstillinger; Menns høje fordringer til kunsten bevirkede i øvrigt, at han ødelagde mange af sine billeder (et enkelt af hans arbejder ses i Rath-Museet i Genève). Hans betydning for den yngre kunstnerskole sættes meget højt (fra Corot har man den udtalelse: Notre maître à tous c’est Menn).

Kilder 

 

Malere fra Schweiz
Landskabsmalere
Salmonsens
Anúna

Anúna er en vokalgruppe fra Irland. Gruppen blev dannet i 1987 af komponisten Michael McGlynn under navnet An Uaithne, der beskriver de tre typer keltisk musik Suantraí (vuggevise), Geantraí (glad sang) og Goltraí (klagesang). I 1991 blev An Uaithne til Anúna og fra 2010 har de taget navnet "Anúna, Ireland's National Choir".
Ved optrædender består gruppen af 12 til 14 medlemmer.

Gruppen sang åbningssangen "Cloudsong" til pauseindslaget Riverdance til Eurovision Song Contest 1994.

Eimear Quinn, der vandt Eurivision Song Contest i 1996, var en del af gruppen da hun stillede op med sangen "The Voice".

Diskografi 
Gruppen har udgivet både albums og DVD'er.
 1991 – An Uaithne (kun på kassettebånd)
 1993 – ANÚNA (genindspillet i 2005)
 1994 – Invocation (genindspillet i 2002)
 1995 – Omnis (irsk udgave edition)
 1996 – Omnis (genindspillet international version af 1995-udgaven)
 1996 – Deep Dead Blue (remaster 2004)
 1997 – Behind the Closed Eye (remaster 2003)
 2000 – Cynara
 2002 – Winter Songs (udgivet under navnet Christmas Songs på Koch Records i 2004)++
 2003 – Essential Anúna (kun udgivet i Storbritannien på Universal Records)++
 2005 – The Best of Anúna (europæisk udgave, anderledes trak-arrangement end Essential)++
 2005 – Essential Anúna (US udgave fra Koch Records)++
 2006 – Sensation
 2006 – "Celtic Dreams"
 2007 – Celtic Origins (CD og DVD)
 2008 – Christmas Memories (CD og DVD)
 2009 – Invocations of Ireland (DVD)
 2009 – Sanctus
 2010 – The Best of Anúna (New Edition)++
 2010 – Christmas with Anúna 2012 – Illumination''

++ Indikerer en form for opsamling

Referencer

Eksterne henvisninger 
 Officiel hjemmeside 

Musikgrupper fra Irland
Musikgrupper fra 1987
Karl Dändliker

Karl Dändliker (født 6. maj 1849, død 14. september 1910) var en schweizisk historiker.

Dändliker var fra 1887 professor ved universitetet i Zürich. Han har forfattet en fortræffelig Geschichte der Schweiz (3 bind, 1884-87) med tonen særlig på kulturhistorien og Geschichte der Stadt und des Kantons Zürich (3 bind, 1908-12).

Kilder 

 

Historikere fra Schweiz
Ansatte ved Zürichs Universitet
Faglitterære forfattere fra Schweiz
GeoCenter Møns Klint

GeoCenter Møns Klint er et museum, der beskæftiger sig med Danmarks geologi og natur. Museet ligger i den østligste ende af Møn i Store Klinteskov ved Møns Klint.

Museet viser hvordan skiftende geologiske forhold i kridttiden, tertiærtiden og kvartærtiden og meteoritnedslag, vulkanudbrud, gletsjere og smeltevand har været med til at forme landskabet.
Desuden vises hvordan dyrelivet har udviklet sig fra simple organismer som alger og plankton til store havdyr som hajer og uddøde hvaler og kæmpeøgler. Der vises også 3D-film om dinosaurer

En del af skoven omkring museet er integreret i museet med svævebane, naturstier og udsigtspunkter over Møns klint. I området findes et væld af sjældne dyre- og plantearter.

Bygningen er tegnet af arkitektfirmaet PLH, der vandt arkitektkonkurrencen i 2002. Bjørn Nørgaard har bidraget til udstillingen.
Museet åbnede i 2007 under overværelse af dets protektor Dronning Margrethe 2. 

GeoCenter Møns Klint har siden 2009 været godkendt som videnspædagogisk aktivitetscenter.

Referencer

Eksterne henvisninger 

Museer i Region Sjælland
Geologiske selskaber og institutioner
Museer etableret i 2007
Møn
Naturhistoriske museer i Danmark
Meindert Hobbema

Meindert Hobbema (født 31. oktober 1638 i Amsterdam, død 7. december 1709 sammesteds) var en hollandsk landskabsmaler.

Hobbema var sikkert elev af Jacob Isaacksz. van Ruysdael, hvem han stod personlig nær. Han levede et yderst beskedent og som maler upåagtet liv i Amsterdam, hvor han 1668 blev måler og vrager ved vintolden. Efter 1670 synes han kun at have malet meget lidt. Hans kunst, indtil midten af 19. århundrede så godt som ganske overset, regnes nu til landskabsmaleriets ypperste. Hans fordringsløse, idylliskfredelige landskaber viser den inderligste fortrolighed med hollandsk natur — udsigter over hyggelige landsbyer og engdrag, stille skovpartier, vandmøllen i læ af træerne — og rummer i farvebehandlingen med de dybe skygger, det klare kølige sollys og i billedvirkningen en skønhedsverden af fred og lykke. Et af hans Hovedværker er Ask-Alleen til en lille holl. By (Londons Nat.-Gall.); i England
findes i det hele en Rk. af hans ypperligste Billeder (Lord Overstone, Earl af Grosvenor, Lord Hatherton etc.). Til hans berømteste Arbejder hører endvidere »Møllen« i Rijksmus. i Amsterdam, »Vandmøllen« i Louvre. I Tyskland er H. ret sparsomt repræsenteret (bl.a. Skovlandskab i Kaiser-Friedrich-Museum i Berlin); i Moltke’s Gal. i Kbhvn »Udsigt hen ad Vejen«, »Udkanten af et Krat«, paa Nivaagaard-Saml. »Vandmøllen« (1662).

Galleri

Litteratur 
 

Malere fra Nederlandene
Landskabsmalere
Personer fra Amsterdam
Louis Léopold Robert

Louis Léopold Robert (født 13. maj 1794 i Chaux-de-Fonds (Schweiz), død 20. marts 1835 i Venedig) var en fransk-schweizisk maler og Kobberstikker.

Han kom i 1810 til Paris og uddannede sig under Girardet til en dygtig kobberstikker, men på rejsen til Rom i 1818 blev Robert, der havde lært under David i Paris, helt og holdent maler. Han forlod dog de Davidske klassiske baner og brød sig en hidtil næsten ukendt: han så at sige opdagede det italienske (rom.) Folk i dets skønhed. Først var det de rom. Briganter (billedet: Røverkvinde vaager over en sovende Mand måtte han gentage de 14 gange), derefter det rom. Folk med dets ædelbårne skikkelser, de neapolitanske fiskere osv. udstillingen i begyndelsen af 1820’erne af hans arbejder blev banebrydende: den ophøjede skønhed, man hidtil havde søgt i den klassiske verden, så man her til rede i nutidens liv for den, der kunne hæve skatten. Da Robert senere kom til Paris, hyldedes han (der helst holdt sig uden for kampen mellem den Davidske Skole og romantikerne) som den store mester. Efter Fisker med Mandolin, Dans paa Capri etc. kom bl. m. a. hovedværkerne Neapolitansk Fisker som Improvisator (1824), Hjem fra Pilegrimsfarten til Madonna dell’ Arco (1827, Louvre), det storladne Romerske Høstfolk i de pontinske Sumpe (Louvre, højdepunktet i Roberts kunst), Pifferari foran et Madonnabillede (1831) og Fiskere fra Chioggia. Robert hævede de romerske bønder op i en højere linierytmens verden og beåndede, ud fra sit eget syge sind, billedernes stilfulde komposition med en sjælfuld og tungsindig stemning. Hans værker, resultater mindre af inspiration end af refleksion, mangler ofte livets umiddelbare naivitet; de ædle skikkelser er kunstlet stillede op i attituder, i reliefagtig komposition, og en kolorit, hvis kraftige lokalfarver og svære skygger kan virke lidt grelt. Fra hans storlinede typer går der imidlertid tråde gennem en J. Bretons og andres kunst op til nyere Kunst. Robert, et følsomt og indesluttet gemyt, tog sig af dage af ulykkelig kærlighed til Prinsesse Charlotte Bonaparte, der selv malede, og hvem han stod i nært venskabsforhold til. Arbejder af Robert i Museet i Bern (Italienerinde), i Nantes (Eremit), Berlins Nationalgalleri etc. Et par billeder på Thorvaldsens Museum (S. Paolo fuori le mure efter Branden 1823).

Kilder 

 

Malere fra Schweiz
Kobberstikkere fra Frankrig
Franskmænd i 1800-tallet
K.A. Krarup

Kai Aage Krarup (22. april 1915 i Ordrup – 14. april 2013) var en dansk officer og modstandsmand.

Han var søn af oberst Peter Constans Emil Krarup og hustru Olga født Levinsen, blev student fra Marselisborg Gymnasium 1933, premierløjtnant 1937, kaptajnløjtnant 1942 og deltog som byleder i Svendborg i modstandsbevægelsen i Svendborgområdet 1943-45, hvor han bl.a. deltog i industrisabotage. Ved befrielsen blev Krarup militær leder i byen.

Han blev ritmester 1946, var på et treårigt kursus på den svenske hærs rideskole 1946-47 og tog Armoured Officers Advanced Cource i USA 1950-51, blev oberstløjtnant 1952, chef for pansertroppernes befalingsmandsskoler 1959, oberst og chef for Jydske Dragonregiment 1961, chef for 1. jyske brigade 1966, inspektør for kamptjenesten 1971 og chef for region VI (Hovedstadsområdet) 1973. Han var slutteligt i tre år midlertidig generalmajor og Land Deputy ved NATOs nordregion på Kolsås ved Oslo.

Krarup vandt 11 danske mesterskaber i military, terrain- og ridebanespringning, deltog i OL i London 1948 og modtog fortjenstmedalje for Den XVI. Olympiades Rytterkonkurrence i Sverige 1956. Han var medlem af bestyrelsen for A/S S Petersen og Co., Kolding, Kommandør af Dannebrogordenen (siden 6. juli 1971) og bar Hæderstegnet for god tjeneste ved Hæren.

Krarup blev gift 8. januar 1944 med Esther Petersen (født 2. oktober 1922 i Kolding), datter af direktør S. Petersen og hustru Agnes født Jespersen.

Kilder 

 Kraks Blå Bog 1974

Personer i Kraks Blå Bog (afdøde)
Kavaleriofficerer fra Danmark
Personer fra Ordrup
Kommandører af Dannebrog
Danskere i 1900-tallet
Modstandsfolk fra Danmark
Ryttere fra Danmark
K.A.
Springryttere
Militaryryttere
Godsforvalter

En godsforvalter er en person, som står for driften af et gods. Tidligere var det også betegnelse for jernbaneembedsmand, der var leder af godsekspeditionen på Københavns banegård.

Referencer 

Stillingsbetegnelser
Universitet Lille I

Universitet Lille I (Université Lille I) ligger i byen Villeneuve d'Ascq i den Fransk departement Nord og regnes for at være blandt verdens førende tekniske universiteter. 

Lille I vægter især uddannelse indenfor naturvidenskab (ingeniøruddannelser) samt forskning på internationalt topplan.

Eksterne henvisninger 
 Université Lille I

Lille I
Lille